<classify> RAIS John Magufuli ameagiza viboko walioko katika Hifadhi ya Taifa ya Katavi ambao wamekuwa wakitaabika kupata maji, wasiuawe kwa sababu yoyote ile. Badala yake ametaka utafiti ufanyike kuhusu jinsi gani ya kuwalinda viboko hao pamoja na binadamu baada ya kuwa wanaonekana katika maeneo ya watu kufuata maji katika maeneo hayo.Rais Magufuli alitoa agizo hilo wakati akizungumza muda mfupi baada ya kuweka jiwe la msingi la mradi was kuunganisha Mkoa wa Katavi na umeme wa Gridi ya Taifa katika eneo la Kampuni wilayani Mpanda mkoani Katavi. Alitoa agizo hilo siku moja baada ya kuiagiza Mamlaka ya Hifadhi za Taifa Tanaka kuwapeleka maji viboko hao kuanzia jana kwani wamekaukiwa.Leo nimepata taarifa kuwa Tanapa wameanza kupeleka maji kwa wale viboko ambao wamebabuka kwa kupigwa na ultraviolet rays.Nimepata taarifa kuwa maji yanayokuja kwako yamezibwa kutoka mto Katuma, hilo limefanywa na baadhi ya wakulima, lakini kuwepo na mgawanyo sawa, alisema Rais Magufuli. Alisisitiza kuhusu kuchimbwa kwa mabwawa katika eneo hilo la hifadhi ndani ya eneo wanaoishi viboko. Alieleza kuwa kuna bwawa jingine liko Mpanda Mjini ambako baadhi ya viboko wamekuwa wakifika hapo kusaka maji. Kwa msingi huo, Rais Magufuli aliagiza Tanapa na uongozi wa Mkoa wa Katavi kuhakikisha wanafanya utafiti wa jinsi gani viboko hao na binadamu wanatumia maji bila kudhuliana, lakini akaonya kuwa viboko wasiuawe kwa namna yoyote ile.  <topic>: kitaifa 